𝄇 Downloaded From BollyFlix 𝄇
-Σας έχουμε κάτι. -Δεν τα παραγγείλαμε αυτά.
Από τη σεφ για τον δικηγόρο με τη Λίνκολν.
-Τι είναι; -Η λίστα των καλεσμένων μου.
Υπάρχουν τρία ονόματα. Παίρνεις σοβαρά τον γάμο;
-Πού το βρήκες αυτό; -Σε ένα κουτί με παλιά πράγματα.
Το δαχτυλίδι του πατέρα μου από τη Νομική.
-Προσέλαβα λίγα άτομα. -Πόσα;
-Τέσσερα. -Εντάξει.
Αύριο θα βρεθώ με τον διαχειριστή του στούντιο.
-Το ενοίκιο πήγε στις 15.000 τον μήνα. -Με παίρνει μόνο ως δέκα.
Λυπάμαι.
Μου πρόσφεραν δουλειά στην εισαγγελία του Σαν Ντιέγκο.
-Και η Χέιλι; -Θα μείνει μαζί σου μέχρι να συνέλθεις.
Νομίζω ότι κάνεις λάθος.
Είσαι ο μόνος μάρτυρας που λέει ότι η Λίσα επιτέθηκε στον Μπόντουραντ.
-Τις έβγαλε ο επιθεωρητής; -Ο μάρτυρας στα περιοριστικά μέτρα.
"Αναβαθμίστε και πεθάνετε". Ξετυλίγουμε την ιστορία
πίσω από τον άγριο φόνο του Μπόντουραντ.
Ο Χένρι Νταλ.
Τι ανακαλύψατε;
Μια μικρή κηλίδα αίματος στο δεξί γάντι.
Ταιριάζει με το θύμα.
-Ο Τζεφ Τράμελ; -Τι θέλεις;
Θυμάσαι τα εργαλεία που άφησες;
-Ναι. -Λείπει το σφυρί.
Δεν θα καταθέσω. Μη με μπλέξεις.
-Τι τρέχει; -Η Άντρεα ζήτησε διαβούλευση.
Σκατά.
Η εισαγγελία απέκτησε ένα νέο στοιχείο.
Το φονικό όπλο.
Μίκι, ορκίζομαι, δεν ξέρω τίποτα για το σφυρί.
Είναι αυτό που είναι.
Ευτυχώς, θα ολοκληρώσει μ' αυτό.
-Επιτέλους θα ακουστεί η πλευρά μας. -Αυτό ήθελα από την αρχή.
Θες να καταθέσεις;
-Ναι. Θα καταθέσω. Δεν το έκανα εγώ. -Δεν έχει σημασία.
Θα σε κάνω τάκλιν για να μην καταθέσεις.
Το λέει σε όλους. Πιάνει πιο καλά στους άντρες.
Το κατανοώ. Είναι βασανιστικό να κάθεσαι άπραγη όσο σε λένε δολοφόνο.
Γιατί να μη μιλήσω;
Όσο ειλικρινής κι αν είσαι, οι ένορκοι θα αναρωτιούνται αν λες ψέματα.
Γι' αυτό, οι άλλοι μάρτυρες θα πουν την ιστορία σου. Μισό.
Πόσο κακό είναι;
Άσ' τα. Οι σημερινοί ένορκοι μεγάλωσαν με ιατροδικαστικές σειρές.
Με αίμα στα στοιχεία, ξοφλήσαμε. Τα γάντια ήταν άσχημα, μα αυτό…
Ελπίζω αυτό να τα φέρει στα ίσια.
Υλικό για τους σημερινούς μάρτυρες.
Όχι κάτι αδιάσειστο, αλλά οι μπάτσοι έκαναν λάθη όταν καταχώρισαν το σφυρί.
Θα κερδίσεις πόντους και με το εργαστήριο.
Η Άντρεα θέλει τρία πράγματα για τη νίκη. Κίνητρο, μέσα, ευκαιρία.
Πριν, είχε μόνο κίνητρο. Τώρα έχει και τα μέσα.
Θέλουμε κι άλλους μάρτυρες.
-Χρειαζόμαστε τον πρώην της. -Τον ψάχνω στο Μεξικό.
Η υπόθεσή μου ξεκινά αύριο, ίσως σήμερα.
-Αν είναι εκεί, θα τον βρω. -Ωραία.
-Πήγαινε να σκίσεις. -Ευχαριστώ γι' αυτό.
-Έτοιμες; -Ναι.
Ο ΔΙΚΗΓΟΡΟΣ ΜΕ ΤΗ ΛΙΝΚΟΛΝ
Είμαι κηπουρός σε ιδιωτικές οικίες.
Κάνατε τον κήπο του πελάτη την περασμένη Τετάρτη;
Ναι.
Κε Μπέλτραν, θέλετε λίγο νερό;
-Ευχαριστώ. -Παρακαλώ.
Την Τετάρτη ήμουν στους Κάπλαν.
Και πού είναι αυτό;
Στη Χάουζερ. Νότια της Γουίλσιρ, μεταξύ 9ης κι Ολίμπικ.
Δηλαδή, εδώ.
Ναι.
Συνέβη κάτι ασυνήθιστο όταν ήσασταν εκεί την Τετάρτη;
Βρήκα ένα σφυρί κάτω από τον φράχτη στην μπροστινή αυλή, δίπλα στο πεζοδρόμιο.
-Αυτό είναι το σφυρί που βρήκατε; -Ναι.
Πειστήριο 12 της Πολιτείας.
Σημειώθηκε.
Κε Μπέλτραν, τι κάνατε αφού είδατε το σφυρί;
Το είπα στον κύριο Κάπλαν, τον ιδιοκτήτη.
Κάλεσε την αστυνομία. Δεν άγγιξα το σφυρί.
Γιατί;
Γιατί έμοιαζε σαν να έχει αίμα πάνω του.
Δεν έχω άλλες ερωτήσεις.
Δικός σας ο μάρτυρας, κε Χάλερ.
Κύριε Μπέλτραν, πόσο συχνά δουλεύετε στον κήπο όπου βρήκατε το σφυρί;
Μια φορά τη βδομάδα.
Μπορούμε να πούμε ότι φυσάτε τα φύλλα κάτω από τον φράχτη κάθε φορά;
Κάνω καλή δουλειά.
Δεν έχω καμία αμφιβολία.
Τους τελευταίους έξι μήνες, είδατε αυτόν τον φράχτη πολλές φορές;
Ναι.
Σίγουρα πολλές φορές.
Κι όμως, δεν ξαναείδατε το σφυρί.
Ώσπου ξαφνικά το σφυρί εμφανίστηκε
τη στιγμή που η πελάτισσά μου δικάζεται για φόνο.
Ένσταση!
Το αποσύρω. Τίποτα άλλο.
Ντετέκτιβ, αφού ασφαλίσατε την περιοχή γύρω από τον φράχτη, τι κάνατε;
Έβαλα το σφυρί σε σακούλα αποδείξεων και το παρέδωσα στον εγκληματολόγο.
Εκείνη την ώρα, παρατηρήσατε κάτι στο σφυρί;
Ότι οι επιφάνειες και η λαβή
είχαν λεκέδες από κάτι που έμοιαζε με αίμα.
Σημείωσα και τον σειριακό αριθμό από τη λαβή.
Γιατί το κάνατε;
Να δω αν ταιριάζει με τον αριθμό του σφυριού που έλειπε
από το σετ της κας Τράμελ.
Ταίριαζε;
Για να γλιτώσουμε χρόνο,
συνομολογούμε ότι το σφυρί ανήκε στην κα Τράμελ.
Είστε σίγουρος, κύριε Χάλερ;
Απολύτως.
ΤΙ ΔΙΑΟΛΟ;
Καμιά ένσταση, κα Φρίμαν;
-Όχι, κυρία Πρόεδρε. -Πολύ καλά.
Ένορκοι, είναι δεδομένο γεγονός
ότι το σφυρί ανήκε στην κατηγορουμένη.
Δεν θα χρειαστεί να συζητηθεί στη διαβούλευσή σας.
Συνεχίστε, κα Φρίμαν.
Τίποτε άλλο, κα Πρόεδρε.
Όταν φτάσατε στον τόπο του εγκλήματος προ εξαμήνου,
στείλατε αστυνομικούς να ψάξουν το όπλο στην περιοχή. Σωστά;
Ναι.
Συμπεριλαμβανομένου του μέρους όπου ο κος Μπέλτραν βρήκε το σφυρί.
-Σωστά; -Σωστά.
Στην προηγούμενη κατάθεσή σας, είπατε στους ενόρκους
ότι η έρευνά σας ήταν ενδελεχής.
-Το θυμάστε; -Ναι.
Αν η έρευνα ήταν τόσο ενδελεχής,
πώς το σφυρί έμεινε απαρατήρητο επί έξι μήνες;
Ένσταση. Ζητά εικασίες.
Θα αναδιατυπώσω.
Ακόμα θεωρείτε ότι η έρευνα ήταν ενδελεχής,
δεδομένου ότι το σφυρί βρέθηκε τώρα;
-Καμιά έρευνα δεν τα βρίσκει όλα. -Απαντήστε με ναι ή όχι.
Ηρεμήστε. Στην επανεξέταση, η κα Φρίμαν θα σουλουπώσει όσα πείτε.
Κε Χάλερ, αυτό είναι ανάρμοστο. Ας αγνοήσουν το σχόλιο οι ένορκοι.
Ζητώ συγγνώμη.
Αλλά είμαι περίεργος. Τι ισχύει;
Ήταν ενδελεχής η έρευνα και το σφυρί τοποθετήθηκε αργότερα
ή φανήκατε αμελής κι είστε αναξιόπιστος;
Ένσταση. Κυρία Πρόεδρε…
Το αποσύρω. Τίποτα άλλο.
ΤΙ ΔΙΑΟΛΟ;
Η Πολιτεία καλεί τη δρα Χάνα Γκέιτς.
Δρ Γκέιτς, καταθέσατε νωρίτερα ότι ταυτοποιήσατε το DNA
από δείγμα αίματος στο γάντι της κας Τράμελ.
Σωστά.
Θα μας θυμίσετε τι συμπεράνατε;
Το αίμα στο γάντι ταιριάζει απόλυτα με αυτό του θύματος, Μίτσελ Μπόντουραντ.
Πάμε στο αίμα στο σφυρί.
Θα μας αναλύσετε τη σύγκριση…
Ας γλιτώσουμε από άλλη μια μακροσκελή εξήγηση του DNA.
Συνομολογούμε ότι ταιριάζει με το αίμα του θύματος.
Να πλησιάσουμε;
Με εμπιστεύεσαι, έτσι; Ό,τι κι αν κάνω;
Είναι ξεκάθαρο το παιχνίδι του κου Χάλερ.
Παιχνίδι; Συμφωνώ μαζί σου.
Με εμποδίζει να παρουσιάσω μεθοδικά και πειστικά τα στοιχεία.
Σου έκοψα τους θεατρινισμούς. Συγγνώμη. Παρανομώ;
Κι εγώ θέλω να προχωράμε, κε Χάλερ,
αλλά δεν θέλω να μου ξανάρθει ως έφεση.
Εξαρχής λέμε ότι παγίδευσαν την πελάτισσά μου.
Δεν αμφιβάλλω ότι το σφυρί ήταν το φονικό όπλο.
Ο δολοφόνος το έβαλε εκεί, όπως και τα γάντια.
-Και η πελάτισσά σας συμφωνεί μ' αυτό; -Ναι.
Καλώς. Το δικαστήριο αποδέχεται τη συνομολόγηση.
Θα δώσω οδηγίες στους ενόρκους.
-Ξέρω τι κάνω. -Αλήθεια;
Αν θες να δώσεις βάση για έφεση λόγω ανεπαρκούς εκπροσώπησης, πετυχαίνει.
Συνομολογείς τα πιο βαριά στοιχεία;
Ενίοτε, προτιμότερο να μην παλεύεις.
Μπούρδες! Επιτίθεσαι σε κάθε μάρτυρα, αμφισβητείς κάθε στοιχείο,
γιατί δεν ξέρεις τι θα γεννήσει εύλογη αμφιβολία.
Με ένα μάθημα Ποινικής Δικονομίας νιώθεις καλύτερη από εμένα;
Το έμαθα από εσένα, όχι από το μάθημα.
Θα μας διέλυε, Λόρνα.
Με τους εμπειρογνώμονες που μιλάνε για DNA και αίμα.
Οπότε, της χάρισες το όπλο;
Δεν είχα επιλογή. Έτσι κι αλλιώς θα γινόταν αυτό.
Την έκοψα πριν πουλήσει το μελόδραμα στους ενόρκους.
Από την αρχή της υπόθεσης κινείσαι αλλοπρόσαλλα, και ξέρω γιατί.
Είναι και κάτι ακόμα.
Δεν το ανέφερα το πρωί γιατί το μισείς.
Σήμερα έχεις τα…
Να χαρείς, μην το πεις.
Η Χέιλι άφησε κάτι στο γραφείο. Υποσχέθηκα να σε φέρω εκεί το μεσημέρι.
-Είμαι στη μέση μιας δίκης. -Για τη Χέιλι μιλάμε. Και πρέπει να φας.
Έχει μείνει φαγητό στο ψυγείο.
Καλά. Ας κάνουμε γρήγορα.
Ωραία. Αφού εξηγήσεις στην πελάτισσα τη στρατηγική.
-Γεια. -Γεια. Είσαι καλά;
Ναι. Τι συνέβη εκεί μέσα;
-Έλα. Θα σου εξηγήσω στον δρόμο. -Πού;
Στο γραφείο μου. Έχει ταϊλανδέζικο.
Καταλαβαίνω γιατί το έκανες.
Μοιάζει καλός τρόπος να τους εξουδετερώσεις.
-Αυτό ήθελα. -Εμείς τι κάνουμε; Γιατί να μην καταθέσω;
Η Άντρεα θα εστιάσει στις ασυνέπειες για να φανούν ως ψέμα.
Μα δεν είναι!
Το ξέρω, αλλά ακόμα κι αν σε βάλουμε να καταθέσεις,
δεν θα μιλήσεις για εκείνη τη μέρα.
Θα μιλήσεις για τον εαυτό σου. Για το εστιατόριό σου.
Αν σε προετοίμαζα να καταθέσεις, αυτά θα λέγαμε.
-Παραείναι επικίνδυνο. Πίστεψέ με. -Σε πιστεύω.
Αλήθεια.
Παρακαλώ;
Είμαστε στην αίθουσα συσκέψεων!
Χρόνια πολλά!
Ιδέα της Χέιλι. Κάνε ότι χάρηκες.
Αγάπη μου, σ' ευχαριστώ. Είναι πολύ γλυκό. Ευχαριστώ.
-Δεν χρειαζόταν. -Ας μη λέμε τη λέξη από "Γ".
Μπορούμε απλώς να πούμε "Χαρούμενη μη μέτρια Πέμπτη".
Εντάξει.
-Ποιοι είναι αυτοί; -Οι προσωρινοί. Κάνε ότι τους συμπαθείς.
-Γεια. -Γεια.
Μίκι, τα λέμε στο δικαστήριο.
Όχι. Δεν πειράζει. Να αρχίσουμε;
Περιμένουμε ακόμα ένα άτομο.
Ποιο;
Μαμά, τι κάνεις εδώ;
Η Χέιλι είπε "Μαμά Ελένα,
ο μπαμπάς μισεί τα γενέθλιά του. Τι να κάνω;"
Απάντησα "Έρχομαι".
Λυπάμαι που η μητέρα σου σε παράτησε.
Η Μάγκι δεν… Ξέχνα το. Μαμά…
Τους γνώρισα όλους.
Η Ίζι είναι πολύ γλυκιά. Ο μηχανόβιος. Δεν ξέρω για τα μαλλιά.
-Κι η ξανθιά σύζυγος. -Τη λένε Λόρνα. Ξέρει ισπανικά, θυμάσαι;
Καλύτερα από "δεύτερη πρώην σύζυγος".
Κι εσύ;
-Εγώ… -Η Λίσα. Πελάτισσά μου.
-Τι έκανες; -Εντάξει. Αρκετά, μαμά.
-Φόνο; -Όχι, κι αυτή επίσης ξέρει ισπανικά.
-Την πέρασα για Ελληνίδα. -Όχι.
Γιατί μισεί τα γενέθλιά του;
Ο μπαμπάς του τα ξεχνούσε. Η μαμά του ήθελε να την προσέχουν.
Αυτό εξηγεί πολλά.
Καλοσύνη σου που ήρθες, αλλά δεν είναι καλή στιγμή.
Πότε είναι; Μάλλον όχι όταν είσαι μισοπεθαμένος στο νοσοκομείο.
Δεν ήταν τόσο σοβαρό.
Κι άλλη φορά είχα άγνοια.
Τα είπαμε αυτά. Πώς θα βοηθούσες στην αποτοξίνωση;
-Είμαι μάνα σου. Σε γέννησα. Σε μεγάλωσα. -Μην είσαι τόσο μελοδραματική.
Κι αν η Χέιλι παραλίγο να πέθαινε και δεν σου το έλεγε;
Εντάξει. Καταλαβαίνω. Αλήθεια.
Μα είμαι στη μέση μιας δίκης. Πρέπει να γυρίσω.
Επιτέλους θα δω τον γιο μου στο δικαστήριο;
Στο… Όχι, μαμά.
Είναι η σκηνή μου. Δεν θέλω περισπασμούς.
Καταλαβαίνω, αλλά δεν μπορείς να πας έτσι.
Είσαι αδύνατος. Χλομός.
Κοίτα.
Χαμομήλι για ίαση.
Πορτοκάλι για την όρεξή σου.
Το τζίντζερ είναι υπέροχο.
Και το σημαντικότερο, αντιβίωση για τρεις μήνες.
Τα είχαν μισοτιμής στην Τιχουάνα.
-Ακόμα κάνεις τηλεμάρκετινγκ; -Το κάνω για τον κόσμο.
Μια στιγμή.
Μίκι Χάλερ. Εμπρός;
Γεια, ο Τζεφ Τράμελ εδώ. Είμαι κάτω.
Θέλω να μιλήσουμε.
Τζεφ.
-Σχεδόν αγνώριστος χωρίς τη Λίνκολν. -Βιάζομαι, με περιμένουν στο δικαστήριο.
Λοιπόν, άλλαξα γνώμη.
Θέλω να καταθέσω. Δεν το έκανε η Λίσα. Αποκλείεται.
Εντάξει. Μια καλή αρχή, αλλά χρειάζομαι κάτι παραπάνω.
Τι εννοείς;
Γιατί εξαφανίστηκες; Πού ήσουν; Είχες μπλεξίματα με τον νόμο;
Η εισαγγελέας θα σε ρωτήσει.
Αυτά δεν έχουν σημασία. Απλώς πες τι θες να πω και θα το πω.
Τι γυρεύεις εδώ;
Μόλις σου είπα.
Ότι θα ψευδομαρτυρήσεις αν σου πω; Αυτό το κατάλαβα. Αλλά τι θες;
Το εστιατόριο πέτυχε μόλις έφυγα.
Εγώ έφταιγα. Αλλά θέλω κομμάτι από την πίτα.
-Η εκπομπή του Χένρι; -Έλα. Θα γίνει συμφωνία για ταινία.
Με τη Λίσα είχαμε διαφορές, αλλά τώρα θα αλληλοβοηθηθούμε.
Θα κλείσουμε συμφωνία.
Όχι. Δεν κλείνω συμφωνίες ούτε θέλω ψευδομάρτυρες.
Σου προτείνω κάτι καλό. Το πιάνεις; Βόηθα με να σε βοηθήσω.
Παίζεται η ζωή της Λίσα. Το πιάνεις;
Αν θες να καταθέσεις ειλικρινά, χωρίς αμοιβή, ας μιλήσουμε.
Αλλιώς, άντε γαμήσου.
Όχι, σου είπα, δεν με παίρνει. Είναι…
Όχι.
Ναι. Κατάλαβα. Τα χέρια σου είναι δεμένα. Ό,τι πεις.
Έτσι όπως έκλεισες, μάλλον δεν πήγε καλά.
Ναι. Λοιπόν…
Πάει το στούντιο.
-Νόμιζα ότι είχατε συμφωνία. -Είχαμε.
Μέχρι που διαχειριστής ανέβασε την εγγύηση.
Τι; Γιατί;
Μεγάλη ιστορία.
-Για όλα ευθύνεται η Ρέι. -Μα αυτό απαγορεύεται.
Τι να κάνω; Να κλαφτώ σε τηλεοπτική εκπομπή;
Δεν είναι ότι έχασα λεφτά. Απλώς…
Χαζό όνειρο.
Δεν είναι χαζό.
Ας το δούμε μετά. Ίσως βρούμε λύση.
ΛΕΪΝΤΙ Μ.
Να τος! Εντάξει, παιδιά.
Συγγνώμη, παιδιά.
Να ζήσεις…
Πίσω στην αίθουσα συνεδριάσεων.
Θα καταθέσει;
Όχι, δεν μπορώ να τον αφήσω.
Ας μαντέψω. Θέλει λεφτά.
Θα έμαθε για τη δημοσιότητα γύρω από την υπόθεσή σου.
Ίσως τον έβαλε ο φίλος σου ο Χένρι. Τον έχω ικανό.
Οφείλω να ρωτήσω, Λίσα.
Δεν επικοινώνησες ξανά μαζί του, έτσι;
Τι;
Έχω χρόνια να του μιλήσω. Το ξέρεις.
Δεν θα του ζητούσα τίποτα.
Μάλλον πάλι με αμφισβητείς.
Μου ζητάς να σε εμπιστευτώ.
Θέλω κι εσύ να με εμπιστευτείς.
Έχεις δίκιο. Συγγνώμη. Είναι επαγγελματική συνήθεια.
Εντάξει. Παιδιά.
Ναι. Εντάξει. Έτοιμοι και…
Να ζήσεις…
Παιδιά, λυπάμαι πολύ.
Δεν το θέλω, αλλά πρέπει να γυρίσουμε στο δικαστήριο.
Συγγνώμη. Να πάρω το φαγητό;
Ήδη το έφαγα.
Τι; Χωρίς τούρτα; Ήρθα νηστική για να φάω τούρτα.
Φάτε τη χωρίς εμένα. Σας ευχαριστώ όλους, και ιδίως εσένα.
Λυπάμαι που έκανα χάλια τα γενέθλιά σου. Ήλπιζα ότι ίσως βολέψει το μεσημέρι.
Ποτέ δεν θα μπορούσες να κάνεις χάλια τη μη μέτρια Πέμπτη μου.
Θα τα γιορτάσουμε οι δυο μας. Θα πούμε το "Να ζήσεις και χρόνια πολλά".
Εντάξει.
Αφού δεν θα σε δω στη δίκη, θα την πάω για ψώνια.
Σίγουρα της χρειάζεται κάποια με γούστο στη μόδα.
Υπέροχα. Ευχαριστώ. Ναι.
Μάλιστα. Ναι.
Εντάξει.
Καλή διασκέδαση. Ευχαριστώ.
-Τι; -Τι εννοείς "Τι;"
Ξέρεις τι εννοώ.
Τόση ώρα δεν μου μιλάς. Λοιπόν, τι;
Η τούρτα.
Η τούρτα;
Η τούρτα γενεθλίων.
Ήταν από το Λέιντι Μ.
-Είχαμε πίστωση για τη γαμήλια τούρτα. -Που έληγε.
Ας έπαιρνες το αφεντικό. Αυτά σ' αρέσουν.
Τι ακριβώς εννοείς;
Νόμιζα ότι ο γάμος αναβλήθηκε, όχι ότι ακυρώθηκε.
Δεν είχαμε ορίσει νέα ημερομηνία. Όποτε το αναφέρω, αλλάζεις θέμα.
Τι;
Θέλω να παντρευτώ οπουδήποτε, οποτεδήποτε.
Πες μέρος και μέρα. Παντρεύομαι εδώ και τώρα.
Χαλάρωσε, τίγρη.
Εσύ θες ακόμα;
Ναι! Απλώς μου μοιάζει σαν σημάδι.
Ότι τι;
Ότι ίσως πρέπει απλώς να κλεφτούμε.
Τώρα θες να κλεφτούμε;
Συγγνώμη. Παρακαλώ;
-Νόμιζα ότι αυτό ήθελες. -Όντως.
Αυτό ήθελα.
-Θέλεις μεγάλο γάμο. -Όχι.
Ναι, ίσως.
Με το νοικιασμένο σμόκιν, τη σαχλή πρόποση και την μπάντα διασκευών;
Τη μαμά μου, τα αγενή σχόλιά της;
Ναι, τα θέλω όλα.
Όλα. Μόνο μία φορά το κάνω αυτό.
Θέλω να περάσω τη ζωή μου μαζί σου και να το πω μπροστά σε όλους.
Όχι σε έναν μούφα Έλβις ή κάποιον δικαστή που μάλλον μου έχει δώσει αναστολή παλιά.
Ό,τι πεις.
Κυρία Στερν, πόσον καιρό μένετε δίπλα στη Λίσα Τράμελ;
Δώδεκα χρόνια.
Την ξέρετε καλά;
Όχι. Ήμασταν γειτόνισσες,
αλλά με τον άντρα της ποτέ δεν ήταν πολύ φιλικοί.
Τι εννοείτε;
Από τη στιγμή που μετακόμισα, είχαμε διαφωνίες.
Ο φράχτης, τα δέντρα,
φασαρία από την καντίνα της, φασαρία από αυτούς.
Τι εννοείτε, "φασαρία από αυτούς";
Συνέχεια τσακώνονταν. Δεν με άφηναν να κοιμηθώ.
Άσχημοι καβγάδες.
Ακούγατε κάτι πέρα από δυνατές φωνές;
Πετούσαν πράγματα.
Πράγματα που έσπαγαν.
Μια φορά έπρεπε να καλέσουν ασθενοφόρο.
Το είδατε η ίδια αυτό;
Ήταν αργά.
Πήγαν τον σύζυγό της, τον Τζεφ, στο νοσοκομείο.
Λίγο αργότερα, αυτός την έκανε. Δεν τον κατηγορώ.
Ευχαριστώ. Δεν έχω άλλες ερωτήσεις.
Δική σας η μάρτυρας, κε Χάλερ.
Κα Στερν, σχετικά με τη βραδιά που αναφέρατε ότι ήρθε ασθενοφόρο,
θα σας ξάφνιαζε να μάθετε ότι πήγαν τον Τζεφ στο νοσοκομείο
για επείγον ιατρικό θέμα κι όχι λόγω τραύματος από καβγά;
Δεν άκουσα κάτι για ιατρικό θέμα.
Όχι;
Ρωτήσατε;
Όχι. Όπως είπα, δεν είχαμε στενή σχέση.
Μάλιστα.
Προχωράμε.
Είχατε κάποια διαπραγμάτευση με τον Μπόντουραντ για το ακίνητό σας;
Ναι, αλλά δεν βγήκε τίποτα.
Σας έκανε προσφορά;
Ήταν μια προσφορά υπό αίρεση.
Τι αίρεση;
Να πουλήσει και η κα Τράμελ.
Το ακίνητό σας δεν θα συνδεόταν με του Μπόντουραντ
αν δεν πουλούσε και αυτή.
Κάπως έτσι.
Πόση ήταν η προσφορά;
Ενάμισι.
-Εκατομμύρια; -Ναι.
Ενάμισι εκατομμύριο δολάρια.
Τόσο σας κόστισε που η Λίσα δεν πουλούσε.
-Γι' αυτό της έχετε άχτι, σωστά; -Ένσταση.
Το αποσύρω. Τελείωσα με τη μάρτυρα.
Κε Κιμ, αυτήν τη φωτογραφία βγάλατε από τη διαμαρτυρία;
Ναι.
Την υποβάλλω ως πειστήριο 17 της Πολιτείας.
Γιατί τη βγάλατε;
Υπήρχε μεγάλη ένταση. Φοβόμουν μην αγριέψουν τα πράγματα.
Αγρίεψαν;
Λοιπόν, το βλέπετε και μόνοι.
Η κα Τράμελ αρπάζει τον κο Μπόντουραντ, πολύ θυμωμένη.
Πήγε να την ηρεμήσει, αλλά δεν μπόρεσε.
Την έβγαλα την ώρα που τον έσπρωχνε κάτω.
Μετά ήρθε η ασφάλεια του κτιρίου και τους πήρε από κει.
Γιατί ήσασταν στη διαδήλωση;
Ο κ. Μπόντουραντ επέκτεινε τα γραφεία του.
Επέβλεπα τα θεμέλια.
Ως επιθεωρητής κτιρίων, επιθεωρήσατε όλα τα έργα του κου Μπόντουραντ;
Αρκετά. Ήταν…
Ήταν μεγάλος εργολάβος.
Θα λέγατε ότι το εισόδημά σας εξαρτάται από εργολάβους όπως αυτός;
Ένσταση. Ο κος Κιμ είναι δημόσιος υπάλληλος. Τον πληρώνει ο δήμος.
Δεν εξαρτάται από εργολάβους.
Δεκτή. Οι ένορκοι να αγνοήσουν τον χαρακτηρισμό.
Τι συζητήσατε με τον κο Μπόντουραντ πριν τη διαδήλωση;
Δεν μιλήσαμε.
Δεν ζήτησε να βγάλετε φωτογραφίες για να ζητήσει περιοριστικά μέτρα;
Όχι, δεν ζήτησε.
Τότε, πώς βρέθηκε η φωτογραφία σας στην αίτησή του για τα μέτρα;
Είδε ότι έβγαζα φωτογραφίες. Ζήτησε να τις δει.
Όλο λέτε "φωτογραφίες", αλλά η εισαγγελία έδειξε μόνο μία.
Τι απέγιναν οι άλλες;
-Τις έσβησα. -Επειδή σας το ζήτησε ο κος Μπόντουραντ;
Όχι. Όλο αυτό ήταν κάπως άσχημο.
Δεν ήθελα να τις βλέπω άλλο.
Αυτή η φωτογραφία έχει υποστεί μεγέθυνση, σωστά;
Ναι.
Αυτή ήταν στο ιστορικό των μέιλ του Μπόντουραντ.
Αυτή είναι η αρχική φωτογραφία;
Έτσι νομίζω.
Ωραία. Έβγαζε και κάποιος άλλος φωτογραφίες εκείνη τη μέρα;
Όχι, απ' όσο ξέρω.
Αργότερα ήρθαν ρεπόρτερ, αλλά…
Μάλιστα. Μήπως υπάρχει βίντεο;
Βίντεο;
Βλέπετε τον κύριο εδώ;
Τους ποδηλάτες;
Θα μας πείτε τι έχει στο κράνος του;
Μοιάζει με μια μικρή κάμερα.
Ένσταση, κα Πρόεδρε.
Σε τι; Δεν έχω ρωτήσει κάτι.
Βάση. Για το βίντεο που προφανώς σκοπεύει να παρουσιάσει.
Η φωτογραφία του κου Κιμ δίνει τη βάση.
Είναι αμφισβήτηση. Ας το δούμε.
…να φύγει!
Ο Μπόντουραντ πρέπει να φύγει!
…χαζά περί ιδιωτικότητας!
Μη με πλησιάζετε έτσι. Δεν έχετε δικαίωμα να βρίσκεστε εδώ.
Θέλω εσύ κι αυτοί οι γαμημένοι να φύγετε…
Θα λέγατε ότι αυτή η εικόνα αποτυπώνει την ίδια στιγμή που φωτογραφίσατε;
Λίγο πολύ.
Λίγο πολύ; Μόλις είδαμε τι οδήγησε σ' εκείνη τη στιγμή.
Δεν επιτέθηκε ο κος Μπόντουραντ, και όχι η κα Τράμελ;
Η κα Τράμελ ήθελε να αμυνθεί;
Εγώ…
Κοιτάξτε, ξέρω τι είδα.
Θα κοιτούσατε αλλού όταν γίνονταν τα άλλα.
Ένσταση.
Το αποσύρω.
Διατηρώ το δικαίωμα να τον ξανακαλέσω. Τίποτε άλλο για την ώρα.
Ρενέ; Είσαι ο επόμενος, νομίζω.
Η εισαγγελία ολοκληρώνει την εξέταση.
Ρενέ;
Συγγνώμη. Έτοιμος.
-Κα Φρίμαν, έχετε άλλους μάρτυρες; -Να πλησιάσουμε;
ΤΕΡΕΣΑ ΜΕΝΤΙΝΑ ΔΙΚΑΣΤΗΣ
Κα Πρόεδρε, πήγε τέσσερις. Η Πολιτεία ίσως καλέσει κι άλλους.
Όμως, θέλουμε να το σκεφτούμε απόψε.
Είστε τυχερή.
Ο εγγονός μου έχει παράσταση. Και οι ένορκοι θα ήθελαν να ξεκουραστούν.
Αλλά αύριο είτε θα καλέσετε μάρτυρα είτε θα ολοκληρώσετε.
Εννοείται. Ευχαριστώ.
-Χαίρετε. -Χαίρετε.
Κυρία Πρόεδρε.
Όλα καλά;
Θέλω να 'μαι έτοιμος για αύριο, αυτό είναι όλο.
Να ετοιμαστείς κι εσύ.
Μη μαγειρέψεις. Παράγγειλε απ' έξω, ναι;
Μαγειρεύω και χαλαρώνω.
Ναι; Τότε, κάνε συμπόσιο. Μόνο κράτα μου ό,τι μείνει, εντάξει;
Έγινε. Τα λέμε αύριο.
-Τι έγινε; -Η Άντρεα ίσως καλέσει κι άλλον μάρτυρα.
Δεν έχει άλλους καλούς μάρτυρες.
Δεν θα ολοκληρώσει με τον νοσοκόμο που κήρυξε νεκρό τον Μπόντουραντ.
Άρα, με ποιον θα τελειώσει;
Ίσως έχει κάτι για τον Τζεφ.
Τον πρώην.
Είναι στην πόλη. Ήθελε λεφτά για να καταθέσει υπέρ της Λίσα.
Ανησυχώ μήπως καταθέσει εναντίον της.
Θα το κοιτάξω.
-Πρέπει να φύγω. -Πού;
Έχω γενέθλια, θυμάσαι;
Δεν χρειαζόταν να το κάνεις αυτό. Έχεις τη δίκη.
Σου είπα ότι θα γιορτάσουμε μαζί.
Άλλωστε, πού αλλού θα έβλεπα αυτό;
Γέμισα κακά.
Είναι ο ατζέντης της. Του φωνάζει όλο το απόγευμα.
Ποια είναι η ιστορία; Η Μαμά Ελένα και ο μπαμπάς σου;
Ξέρω πώς τελείωσε, αλλά πώς ξεκίνησε;
Ο παππούς σου ήταν ο σπουδαιότερος ποινικολόγος στο ΛΑ.
Και η Μαμά Ελένα ήταν μια νεαρή ηθοποιός από το Μεξικό,
με μεγάλα όνειρα, όπως η Ρίτα Χέιγουορθ.
Μάλλον δεν την ξέρεις, έτσι;
Αστειεύεσαι; Μια Λατίνα σταρ που άλλαξε το όνομά της.
Βλέπω αρκετό παλιό σινεμά μαζί σου.
Η Μαμά Ελένα και ο μπαμπάς σου συναντήθηκαν σε κλαμπ;
Όχι. Ακόμη καλύτερα.
Την είδε στην πισίνα στο ξενοδοχείο Μπέβερλι Χιλς
και ήταν κεραυνοβόλος έρωτας.
Έστω για λίγο.
Έτσι ήταν αυτός.
Τα ξαναέφτιαξε με άλλη; Μετά τη Μαμά Ελένα;
Με πολλές. Όμως, καμία δεν έμεινε.
Κι εσύ;
Σε είδα με την πελάτισσά σου.
Παίζει κάτι;
Υποσχέθηκα ότι δεν θα σου λέω ψέματα. Όντως κάτι έπαιξε.
Αλλά έληξε μόλις έγινε πελάτισσα.
Δεν θα περνούσα αυτήν τη γραμμή.
Και ο μπαμπάς σου;
Αυτή η ιστορία θέλει μεγαλύτερη βόλτα.
Έλα. Νομίζω ότι μπούχτισε.
Το εκτιμώ που ήρθατε.
Ο Κάρλος με ενημέρωσε.
Υπήρχε πρόβλημα με την εγγύηση;
Όχι.
Είχα την εγγύηση που συμφωνήσαμε. Το θέμα ήταν ότι ο Κάρλος δεν τη δεχόταν.
Ναι. Η αγορά άλλαξε.
Το προφίλ κινδύνου μας στένεψε. Λυπάμαι.
Αλλά αν βρεις τη νέα εγγύηση, είναι δικό σου.
-Ναι. Σχετικά με αυτό. -Τι είναι αυτό;
Η αρχική αίτηση ενοικίασης του στούντιο.
Κι αυτή είναι η αίτηση που έδωσε σήμερα η φίλη μου στον Κάρλος.
Για στούντιο χορού.
Όπως βλέπετε, οι αιτήσεις είναι πανομοιότυπες.
Απλώς άλλαξε τα ονόματα.
Γι' αυτό είναι παράξενο που ο Κάρλος μού ζήτησε το αρχικό ποσό,
όχι αυτό που ανέβασε κατά 50% για την Ίζι.
Είμαστε περίεργες.
Η αγορά άλλαξε σε τρεις ώρες;
Είμαι απλώς η ιδιοκτήτρια.
Ο Κάρλος διαχειρίζεται τα ακίνητα, τα ενοίκια, τα πάντα. Του δίνω προμήθεια.
Ευτυχώς που σας είπαμε
ότι ο διαχειριστής σας κάνει παράνομη διάκριση
βάσει νόμων για τα πολιτικά δικαιώματα, τη στέγαση, αλλά και της πολιτείας.
Κι αν το θεωρήσει κανείς δική σας ιδέα;
Το αφεντικό μας, ας πούμε;
Ένας φοβερός δικηγόρος.
Ή η LA Times.
Κανονικά, πρέπει να μου τον προσφέρουν. Αλλά για εσένα, θα κάνω μια εξαίρεση.
Μόνο αυτήν τη φορά.
Εντάξει. Θα τα πούμε τότε.
Για τρεις μέρες;
Οντισιόν. Δεν ξέρεις τι θα ζητήσουν.
Φαίνεσαι χαρούμενη.
Έχω οντισιόν για πιλοτικό επεισόδιο.
Ξέρεις τι σημαίνει αυτό;
Ίσως είμαι συνέχεια εδώ, μ' εσένα και τη Χέιλι.
Συνέχεια;
Μια στιγμή.
-Βρήκες τίποτα; -Μέχρι στιγμής, τίποτα.
Βρήκα βίντεο από κάμερες ασφαλείας από τότε που μίλησες με τον Τζεφ Τράμελ.
Τον δείχνουν μόνο να πηγαίνει στο μετρό.
-Μετά από αυτό, είναι άφαντος. -Σκατά.
Όχι για εσένα, τριχόμπαλα.
Θες να παρακολουθήσω την εισαγγελία;
Αν είναι να τον καλέσουν, θα τον ετοιμάζουν.
Πλέον δεν αξίζει τον κόπο. Αν τον έχουν, τον έχουν. Κοιμήσου, ναι;
Κι εσύ, Μικ.
Έλα.
Γιατί δεν είπες ότι είσαι στο εξώφυλλο;
-Γιατί αυτό δεν είναι σημαντικό. -Όχι;
Σκέψου πού ήσουν πριν από έναν χρόνο.
Εθισμένος στα ναρκωτικά. Δούλευες από το αμάξι σου.
-Μ' αρέσει να δουλεύω από το αμάξι. -Τώρα έχεις σεβασμό. Σε ξέρουν όλοι.
Με συγκρίνεις μ' εκείνον.
Φοράς το δαχτυλίδι του.
Κι ο πατέρας σου κι εγώ θέλαμε να είμαστε το αστέρι.
Αυτό δεν πετυχαίνει ποτέ.
Τώρα εσύ είσαι το αστέρι. Ο γιος μας.
Γιατί δεν μ' αφήνεις να σε καμαρώνω;
Σε αφήνω. Σε λατρεύω. Θα πάω τις βαλίτσες σου μέσα.
Κι εγώ σε λατρεύω, όμορφο αγόρι μου.
Συγγνώμη, σε ενοχλώ;
Όχι. Χρειάζομαι κάθε σταγόνα ευτυχίας.
Επιτέλους, όλα μου πάνε καλά.
Να σε ρωτήσω κάτι. Πιστεύεις ότι έχω αλλάξει;
Με ποια έννοια;
Δικηγόρος; Αφεντικό; Πρώην ναρκομανής; Διάλεξε και πάρε.
Δεν ξέρω για τα δύο πρώτα. Το τρίτο είναι μια συνεχής προσπάθεια.
-Ναι, Λόρνα; -Δύο πράγματα.
-Η δίκη αναβλήθηκε για το απόγευμα. -Τι; Γιατί;
Η δικαστής έπαθε κάτι στα δόντια.
Όμως, το σημαντικό είναι ότι πήραμε αναθεωρημένη λίστα μαρτύρων.
Ο Τζεφ Τράμελ δεν είναι ο μυστηριώδης μάρτυρας.
Λοιπόν, ποιος είναι;
Κα Πρόεδρε, η Πολιτεία καλεί τον Χένρι Νταλ στο εδώλιο.
Να πλησιάσουμε;
Πριν ξεκινήσουμε,
σας ζητώ συγγνώμη που ξεκινήσαμε τόσο αργά.
Μετά την παράσταση του εγγονού μου πήγαμε για παγωμένο γιαούρτι.
Έσπασα το δόντι μου σε ένα πεκάν.
Μετά τη μεγαλύτερη παραγωγή του Η Μικρή μας Πόλη που ανέβηκε ποτέ.
Περνά η δράση της νοβοκαΐνης.
Λυπάμαι που ταλαιπωρείστε. Όμως, πάνε να μου τη φέρουν.
Ο μάρτυρας, ο Χένρι Νταλ, δεν ήταν στην αρχική λίστα. Δεν έχω προετοιμαστεί.
Η αναβολή για να δείτε αν θα καλούσατε κι άλλον
υπονοούσε ότι θα ήταν άτομο της λίστας.
Αυτή ήταν η πρόθεσή μου.
Όμως, χθες το βράδυ διαπίστωσα ότι ο κος Νταλ είχε στοιχεία
που υποδεικνύουν την ενοχή της κατηγορουμένης με δικά της λόγια.
Τι πράγμα;
Όσα έχει πει στο ακατέργαστο υλικό για την εκπομπή.
Ο κος Χάλερ το ξέρει γιατί πήγε να το κρύψει.
Έλεος! Αυτό είναι ψέμα. Έδωσα όλες τις κασέτες που είχα.
Ακούστε και οι δύο.
Κύριε Χάλερ.
Κανονικά, θα συμφωνούσα μαζί σας
ότι η κα Φρίντμαν άργησε μια μέρα κι αμέλησε να φέρει παγωτό, αλλά
αν ο μάρτυρας έχει δηλώσεις της κατηγορούμενης
που είναι σχετικές, οι ένορκοι έχουν δικαίωμα να τις ακούσουν.
Θα έχετε μια ανοιχτή ένσταση, κε Χάλερ.
Αν τα στοιχεία δεν έχουν αποδεικτική αξία, θα διαγραφούν.
Πέρα από αυτό, μπορώ μόνο να σας προσφέρω χρόνο να προετοιμαστείτε.
Καλέστε τον μάρτυρα.
Κύριε Νταλ, επί πόσες ώρες συνομιλούσατε με την κατηγορούμενη
για την εκπομπή σας;
Συνολικά; Επτά ή οκτώ ώρες.
Πόσες χρησιμοποιήσατε στα δύο ολοκληρωμένα επεισόδια;
Δεκαπέντε, ίσως 20 λεπτά.
Άρα, προφανώς έμεινε πολύ υλικό που δεν χρησιμοποιήσατε.
Στις ηχογραφήσεις που δεν χρησιμοποιήσατε, μίλησε ποτέ η κατηγορούμενη
για κάποιο σχέδιό της να εμποδίσει τον κο Μπόντουραντ;
Ναι.
Η Πολιτεία παρουσιάζει αυτό το ηχητικό αρχείο ως Πειστήριο 18.
Εμπρός.
Σ' όλους αρέσουν ο Δαβίδ και ο Γολιάθ, αλλά έλα.
Σιγά μην εμποδίσεις έναν δισεκατομμυριούχο.
Όσο πιο ισχυροί είναι, τόσο πιο πολύ πονάει η πτώση.
Κοίτα, δεν είμαι ακτιβίστρια,
αλλά είδα πως αν θέλει να παίξει σκληρά, πρέπει να παίξουμε ακόμα πιο σκληρά.
Τέλειο.
Έτσι, μάθαμε τα πάντα γι' αυτόν.
Από πού παίρνει τον καφέ του το πρωί.
Πού παρκάρει το χαζό σπορ αμάξι του στο γκαράζ του.
Όπου κι αν πήγαινε, τον περιμέναμε.
Κύριε Νταλ, το γνωρίζετε
ότι ο κος Μπόντουραντ δολοφονήθηκε στο γκαράζ του;
Ένσταση. Αυτό έχει γίνει αποδεκτό. Είναι άσχετο αν το γνωρίζει.
Το αποσύρω. Τίποτα άλλο.
Δικός σας ο μάρτυρας, κε Χάλερ.
Εκτός αν θέλετε διάλειμμα που ευχαρίστως θα δώσω.
Δεν χρειάζεται, κα Πρόεδρε. Δεν έχω ερωτήσεις.
Τότε, η εισαγγελία ολοκλήρωσε.
Κα Πρόεδρε, να πάρουμε το διάλειμμα πριν ξεκινήσουμε εμείς;
-Δεν θέλω πολλή ώρα. -Πολύ καλά.
Οι ένορκοι θα ξεμουδιάσουν λίγο. Συνεχίζουμε σε δέκα λεπτά.
-Υπάρχει εξήγηση γι' αυτό. -Όχι τώρα.
Όχι μπροστά τους. Περίμενε εδώ. Έλα.
Ζήτησα τις κασέτες. Ο Νταλ μάς την έφερε. Δεν μπορούσα να ρωτήσω κάτι.
Ήθελα να φανεί ότι τον περιφρονώ.
Καλά, αλλά αυτό που θα κάνεις είναι τρελό. Έτσι;
Πρέπει να μπω δυναμικά. Είναι σχεδόν Παρασκευή βράδυ.
Δεν κάνει οι ένορκοι να φύγουν με την εκπομπή του κατά νου.
Δεν αρκεί να καλέσω τον μάνατζερ του εστιατορίου. Θα ρισκάρω.
Αυτό δεν είναι ρίσκο. Θεωρείς ότι οι κανόνες δεν σε αφορούν.
Έχεις δίκιο. Πλέον έχω αλλάξει ως δικηγόρος. Εγώ αποφασίζω.
Λίσα.
Έχουμε αμοιβαία εμπιστοσύνη, έτσι;
Ναι.
Ωραία. Τότε, εμπιστεύσου με.
Κύριε Χάλερ, θα καλέσετε τον πρώτο σας μάρτυρα;
Ναι, κυρία Πρόεδρε.
Η υπεράσπιση καλεί τη Λίσα Τράμελ.
ΒΑΣΙΣΜΕΝΟ ΣΤΑ ΜΥΘΙΣΤΟΡΗΜΑΤΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Λιουμπίνκα Δημητρόβα
𝄇 Downloaded From BollyFlix 𝄇